**สัญญาการรับทุนสนับสนุนงานวิจัยและงานสร้างสรรค์**

**งบประมาณเงินรายได้ ประจำปี 2567**

## สัญญานี้ทำขึ้น ณ คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ตั้งอยู่เลขที่ 41

## หมู่ 20 ตำบลขามเรียง อำเภอกันทรวิชัย จังหวัดมหาสารคาม 44150 เมื่อวันที่ 19 เดือน เมษายน..พ.ศ..2567

## ระหว่าง คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม โดย..ผู้ช่วยศาสตราจารย์พีระ พันลูกท้าว.ตำแหน่ง คณบดีคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ซึ่งได้รับมอบหมายจากอธิการบดี ในสัญญานี้เรียกว่า “ผู้ให้ทุน” ฝ่ายที่หนึ่ง กับ ......ชื่อผู้ได้รับทุนวิจัย.......... สังกัด คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ซึ่งต่อไปนี้ในสัญญานี้เรียกว่า “ผู้รับทุน” ฝ่ายที่สอง คู่สัญญาได้ตกลงกันมีข้อความดังต่อไปนี้

## ข้อ 1. ผู้ให้ทุนตกลงให้การสนับสนุนทุนวิจัยแก่ผู้รับทุนในโครงการวิจัยเพื่อทำการวิจัย เรื่อง “....ชื่อภาษาไทย” (.....ชื่อภาษาอังกฤษ........)

## ซึ่งต่อไปนี้ในสัญญานี้จะเรียกว่า “โครงการวิจัย” ในวงเงิน ที่ได้รับทุนวิจัย บาท (.....ตัวหนังสือ.............) มีระยะเวลาดำเนินการนับตั้งแต่วันที่ 19 เดือน เมษายน พ.ศ. 2567 ถึงวันที่ 30 เดือนกันยายน พ.ศ. 2567

ข้อ 2. ผู้ให้ทุนตกลงให้ทุนสนับสนุนการวิจัยแก่ผู้รับทุนตามระเบียบมหาวิทยาลัยมหาสารคามว่าด้วยการบริหารงานวิจัย พ.ศ. 2561 ดังรายละเอียดดังนี้

งวดที่ 1 จำนวนร้อยละ **50** (ห้าสิบ) ของเงินทุนทั้งหมดที่ได้รับการจัดสรร เป็นเงิน ...ตัวเลข..........บาท (......ตัวหนังสือ...................) หลังจากผู้รับทุนทำสัญญารับทุนและส่งข้อเสนอโครงการวิจัยตามแบบฟอร์มที่ผู้ให้ทุนกำหนด

งวดที่ 2 จำนวนร้อยละ **30** (สามสิบ) ของเงินทุนทั้งหมดที่ได้รับการจัดสรร เป็นเงิน ....ตัวเลข...บาท (.....ตัวหนังสือ...........) เมื่อคณะกรรมการบริหารงานวิจัยเห็นชอบรายงานความก้าวหน้าของโครงการวิจัย และร่างบทความวิจัยสำหรับตีพิมพ์เผยแพร่ (Manuscript) ที่ส่งไปยังวารสารแล้ว จำนวน **1** บทความ

งวดที่ 3 จำนวนร้อยละ **20** (ยี่สิบ) ของเงินทุนทั้งหมดที่ได้รับการจัดสรร เป็นเงิน ....ตัวเลข.. บาท (...ตัวหนังสือ...) เมื่อคณะกรรมการบริหารงานวิจัยเห็นชอบรายงานฉบับสมบูรณ์และหลักฐานการตอบรับการตีพิมพ์ (Accepted Letter) เผยแพร่ผลงานวิจัยในวารสารวิชาการที่มีมาตรฐานในระดับนานาชาติที่อยู่ในฐานข้อมูลสากล จำนวน **1** บทความ (วารสารจะต้องอยู่ใน **Database** ของฐานข้อมูล TCI 1) โดยผู้รับทุนจะต้องส่งเล่มรายงานฉบับสมบูรณ์ จำนวน **3** เล่ม พร้อมบันทึกข้อมูลลงใน CD หรือ Flash Drive จำนวน 1 แผ่น (MS Word และ PDF) “แบบรายงานการนำงานวิจัยหรืองานสร้างสรรค์ไปใช้อันก่อให้เกิดประโยชน์อย่างเด่นชัด” ไปยังกองส่งเสริมการวิจัยและบริการวิชาการเพื่อเสนอคณะกรรมการบริหารงานวิจัยประกอบการพิจารณา ภายในวันที่ 30 กันยายน 2567 หากนักวิจัยไม่สามารถดำเนินการให้แล้วเสร็จได้ ให้ดำเนินการขอขยายระยะเวลาตามเงื่อนไขของข้อ 19 ในสัญญา

ทั้งนี้ บทความวิจัยจะต้องปรากฏอยู่ใน **Database** ของฐานข้อมูลตามสัญญา จึงจะถือว่าปิดโครงการวิจัยอย่างสมบูรณ์ คณะศิลปกรรมศาสตร์และวัฒนธรรมศาสตร์ จะดำเนินการส่งหนังสือเพื่อยืนยันการปิดทุนไปยังผู้รับทุน

ข้อ 3. ผู้รับทุนต้องดำเนินงานตามโครงการในทันทีนับแต่วันลงนามในสัญญา ถ้าหากผู้รับทุนมิได้เริ่มดำเนินการภายใน 30 วัน นับจากวันดังกล่าวผู้ให้ทุนมีสิทธิ์บอกเลิกสัญญา

ข้อ 4. ผู้รับทุนทราบและเข้าใจระเบียบมหาวิทยาลัยมหาสารคาม ว่าด้วยการบริหารงานวิจัย พ.ศ. 2561, ประกาศมหาวิทยาลัยมหาสารคาม เรื่อง หลักเกณฑ์การบริหารเงินอุดหนุนการวิจัย มหาวิทยาลัยมหาสารคาม พ.ศ. 2565 และจะปฏิบัติตามระเบียบ ประกาศหลักเกณฑ์ข้างต้นโดยเคร่งครัด

ข้อ 5. ผู้รับทุนทราบและเข้าใจพระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ. 2564 และจะปฏิบัติตามพระราชบัญญัติอย่างเคร่งครัด

ข้อ 6. ผู้รับทุนจะต้องรับผิดชอบแต่โดยลำพังต่อการละเมิดบทบัญญัติแห่งกฎหมายหรือสิทธิใด ๆ ในทรัพย์สินทางปัญญาของบุคคลภายนอกซึ่งผู้รับทุนนำมาใช้ปฏิบัติงานวิจัยตามสัญญานี้

ข้อ 7. ผู้รับทุนจะต้องใช้เงินทุนที่ได้รับตามสัญญา เพื่อดำเนินการให้เป็นไปตามวัตถุประสงค์ของโครงการวิจัยตามสัญญานี้เท่านั้น และจะต้องใช้อย่างประหยัดและเหมาะสมตามระเบียบการเงิน บัญชี พัสดุ และแนวทางปฏิบัติตามประกาศคณะกรรมการป้องกันและปราบปรามการทุจริตแห่งชาติ (ป.ป.ช.) ตลอดจนจัดเตรียมหลักฐานการรับเงินและการจ่ายเงินให้ถูกต้องครบถ้วน และพร้อมที่จะให้มีการตรวจสอบได้ตามที่ผู้ให้ทุนเห็นสมควร และในกรณีที่เกิดปัญหาซึ่งต้องพิจารณาว่าการใช้เงินเพื่อดำเนินการของผู้รับทุนเป็นไปตามวัตถุประสงค์ของโครงการหรือไม่ ทั้งสองฝ่ายตกลงให้ผู้ให้ทุนเป็นผู้วินิจฉัย ชี้ขาด

ข้อ 8. ผู้รับทุนจะต้องดำเนินการวิจัยด้วยความวิริยะอุตสาหะให้เสร็จได้ผลตามความมุ่งหมายของการวิจัย และรับรองว่าจะไม่นำงานตามโครงการวิจัยบางส่วน หรือทั้งหมดไปให้ผู้อื่นรับช่วง เว้นแต่ได้รับความยินยอมเป็นหนังสือจากผู้ให้ทุนก่อน

ข้อ 9. ผู้รับทุนจะต้องรับผิดชอบการดำเนินการวิจัย โดยคำนึงถึงความปลอดภัยของผู้เกี่ยวข้อง ทั้งนี้ให้เป็นไปตามจริยธรรมการวิจัยในคน/ในสัตว์ทดลองและความปลอดภัยทางด้านชีวภาพ ด้านเคมี ด้านรังสี และด้านอนามัยและสิ่งแวดล้อม

ข้อ 10. หากผู้รับทุนมีความจำเป็นต้องเปลี่ยนแปลงหรือปรับปรุงโครงการและรายจ่ายงบประมาณในหมวดต่าง ๆ หรือการขอขยายระยะเวลาดำเนินการวิจัย หรือรายละเอียดอื่นใดที่เป็นสาระสำคัญในโครงการ ผู้รับทุนจะต้องทำคำเสนอขออนุมัติพร้อมชี้แจงเหตุผลไปยังผู้ให้ทุน และผู้ให้ทุนจะต้องแจ้งผลมายังผู้รับทุนภายใน 30 วัน นับจากวันที่ได้รับคำเสนอขออนุมัติ

ข้อ 11. ผู้รับทุนต้องยินยอมและอำนวยความสะดวกให้ผู้ให้ทุนหรือผู้ที่ผู้ให้ทุนมอบหมายเข้าไปในสถานที่ทำการวิจัยของผู้รับทุนหรือสถานที่ทำการวิจัย เพื่อประโยชน์ในการติดตามและประเมินผลการวิจัยตามโครงการได้

ข้อ 12. ผู้ให้ทุนและผู้รับทุนตกลงร่วมกันที่จะให้มีการประเมินคุณภาพผลงานวิจัย ตามวิธีการที่ผู้ให้ทุนกำหนดทั้งในระหว่างดำเนินการวิจัยตามโครงการ และ/หรือเมื่องานวิจัยเสร็จสิ้นและผู้รับทุนต้องปรับปรุงแก้ไขงานวิจัยตามที่ผู้ให้ทุนร้องขอ

ข้อ 13. ผู้รับทุนต้องเปิดเผยผลการวิจัยทั้งหมดต่อผู้ให้ทุน จะต้องให้ความร่วมมือกับผู้ให้ทุนในการเปิดเผยผลงานวิจัยทั้งหมดเพื่อโฆษณาเผยแพร่ ให้เกิดประโยชน์ต่อสาธารณชน เว้นแต่จะได้มีการตกลงกันเป็นหนังสืออย่างอื่น

ทั้งนี้ การเผยแพร่ข้อมูล ข่าวสารอันเกี่ยวกับโครงการวิจัยในการสัมมนา การบรรยาย การเรียนการสอน การอบรม หรือการประชาสัมพันธ์ไม่ว่าในสิ่งพิมพ์หรือสื่อใด ผู้รับทุนจะต้องกล่าวอ้างหรือระบุข้อความด้วยว่า “โครงการวิจัยนี้ได้รับการสนับสนุนจากเงินทุนอุดหนุนการวิจัยจากงบประมาณเงินรายได้ ประจำปีงบประมาณ 2567 คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม” หรือ “This research project was financially supported by Faculty of Fine-Applied Arts and Cultural Science Mahasarakham University”

ข้อ 14. สิทธิในทรัพย์สินทางปัญญาใด ๆ ที่เกิดจากโครงการวิจัยตามสัญญานั้น ให้เป็นไปตามระเบียบมหาวิทยาลัยมหาสารคาม ว่าด้วย การบริหารจัดการทรัพย์สินทางปัญญา พ.ศ. 2561

ข้อ 15. ในกรณีที่คณะกรรมการฯ เห็นว่าผู้รับทุนละทิ้งโครงการหรือดำเนินการไม่แล้วเสร็จตามสัญญาโดยไม่มีเหตุอันควร ผู้ให้ทุนจะมีหนังสือแจ้งให้ผู้รับทุนทราบโดยมีกำหนดเวลาเพื่อให้ผู้รับทุนปฏิบัติตามสัญญา หากผู้รับทุนไม่สามารถดำเนินการได้ ผู้ให้ทุนมีสิทธิบอกเลิกสัญญาได้ทันที และผู้รับทุนต้องชดใช้เงินทุนทั้งหมด หรือบางส่วนตามที่ผู้ให้ทุนเห็นสมควร รวมทั้งดอกผลที่เกิดจากเงินทุนนั้น ตลอดจนอุปกรณ์การวิจัยทั้งหมดแก่ผู้ให้ทุนภายใน 30 วัน นับแต่วันที่ผู้รับทุนได้รับหนังสือแจ้งจากผู้ให้ทุน

ข้อ 16. ในกรณีผู้รับทุนไม่สามารถดำเนินการวิจัยตามโครงการต่อไปได้ หรือไม่อาจดำเนินการวิจัยให้แล้วเสร็จภายในกำหนดเวลา และประสงค์จะขอยุติการวิจัยตามโครงการที่ได้รับทุน ผู้รับทุนจะต้องยื่นคำร้องพร้อมชี้แจงเหตุผลเสนอต่อผู้ให้ทุนเพื่อขออนุมัติยุติโครงการ และยินยอมชดใช้คืนเงินทั้งหมดหรือบางส่วนตามที่ผู้ให้ทุนเห็นสมควร รวมทั้งดอกผลที่เกิดจากเงินทุนนั้น ตลอดจนอุปกรณ์การวิจัยทั้งหมดแก่ผู้ให้ทุนภายใน 30 วัน นับแต่วันที่ผู้รับทุนได้รับหนังสือแจ้งจากผู้ให้ทุน

ข้อ 17. เอกสารแนบท้ายให้ถือว่าเป็นส่วนหนึ่งของสัญญานี้ ในกรณีที่เอกสารแนบท้ายสัญญาขัดแย้งกับข้อความในสัญญานี้ ให้ถือเอาข้อความในสัญญา และกรณีที่เอกสารแนบท้ายสัญญานี้ขัดแย้งกันเองหรือมิได้กล่าวไว้ ให้ถือปฏิบัติตามคำวินิจฉัยของผู้ให้ทุน

ข้อ 18. ในกรณีที่มีการเปลี่ยนแปลงระเบียบ/ข้อบังคับ/อื่น ๆ ที่เกี่ยวข้อง ผู้ให้ทุนอาจเรียกผู้รับทุนมาแก้ไขสัญญาเพื่อให้สอดคล้องกับการเปลี่ยนแปลงดังกล่าว

ข้อ 19. เมื่อสิ้นสุดระยะเวลาการดำเนินโครงการวิจัย หากผู้รับทุนไม่สามารถดำเนินโครงการวิจัยให้แล้วเสร็จตามสัญญาได้ ให้ผู้รับทุนขอขยายระยะเวลาครั้งที่ 1 ได้ตั้งแต่วันที่ 1 ตุลาคม พ.ศ. 2567 ไปถึงวันที่ 20 มีนาคม พ.ศ. 2568 แต่หากในการขอขยายระยะเวลาครั้งที่ 1 ผู้รับทุนยังไม่สามารถดำเนินโครงการวิจัยให้แล้วเสร็จตามสัญญาจะต้องนำเสนอรายงานความก้าวหน้าของโครงการวิจัยต่อคณะกรรมการบริหารงานวิจัย หากคณะกรรมการฯ เห็นว่าโครงการมีแนวโน้มที่จะดำเนินการให้แล้วเสร็จตามสัญญาได้ ผู้รับทุนวิจัยจึงจะสามารถขอขยายระยะเวลาการดำเนินโครงการวิจัยครั้งที่ 2 ได้ตั้งแต่วันที่ 21 มีนาคม พ.ศ. 2568 ถึงวันที่ 25 สิงหาคม พ.ศ. 2568

สัญญานี้ทำขึ้น 3 ฉบับ มีความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความโดยตลอดแล้ว จึงได้ลงลายมือชื่อเป็นสำคัญต่อหน้าพยานและต่างเก็บไว้ฝ่ายละฉบับ อีกฉบับหนึ่งใช้ประกอบการเบิกจ่าย

(ลงชื่อ)...........................................................ผู้ให้ทุน (ลงชื่อ).......................................................ผู้รับทุน

(ผู้ช่วยศาสตราจารย์พีระ พันลูกท้าว) (นายประสิทธิ์ วิชายะ)

คณบดีคณะศิลปกรรมศาสตร์และวัฒนธรรมศาสตร์ หัวหน้าโครงการวิจัย

(ลงชื่อ)...........................................................พยานผู้ให้ทุน (ลงชื่อ)......................................................พยานผู้รับทุน

(นางสาวอภิญญา อันพันลำ) (นางวันเพ็ญ อมรสิน)

รองคณบดีฝ่ายการศึกษา หัวหน้ากลุ่มงานวิชาการและพัฒนานิสิต